**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „LEADER IDĖJŲ TINKLAVEIKA“**

**IR** **JO DALINIO** **FINANSAVIMO**

2020 m. lapkričio 12 d. Nr. 34-567

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 16 punktu, 16 straipsnio 4 dalimi, 50 straipsnio 3 dalimi, Teritorinio bendradarbiavimo projektų, teikiamų pagal Lietuvos kaimo plėtros 2014–2020 metų programos priemonės „LEADER“ veiklos sritį „VVG bendradarbiavimo projektų rengimas ir įgyvendinimas“ įgyvendinimo 2020 metais taisyklėmis, patvirtintomis Lietuvos Respublikos žemės ūkio ministro 2020 m. vasario 28 d. įsakymu Nr. 3D-137 „Dėl teritorinio bendradarbiavimo projektų, teikiamų pagal Lietuvos kaimo plėtros 2014–2020 metų programos priemonės „LEADER“ veiklos sritį „VVG bendradarbiavimo projektų rengimas ir įgyvendinimas“,įgyvendinimo 2020 metais taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“, atsižvelgdama į Dzūkijos kaimo plėtros partnerių asociacijos (Dzūkijos VVG) 2020-10-30 prašymą Nr. S-187 „Dėl lėšų skyrimo projektui“, Lazdijų rajono savivaldybės taryba n u s p r e n d ž i a:

1. Pritarti Dzūkijos kaimo plėtros partnerių asociacijos (Dzūkijos VVG) teritorinio bendradarbiavimo projektui „LEADER idėjų tinklaveika“ ir numatyti Lazdijų rajono savivaldybės biudžete ne daugiau kaip 921,59 Eur projekto tinkamų finansuoti išlaidų.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS**

**SPRENDIMO „LEADER IDĖJŲ TINKLAVEIKA“ IR** **JO DALINIO** **FINANSAVIMO“ PROJEKTO**

**AIŠKINAMASIS RAŠTAS**

2020-11-06

Lazdijų rajono savivaldybės tarybos sprendimo „Dėl pritarimo projektui „LEADER idėjų tinklaveika“ ir jo dalinio finansavimo” projektas parengtas vadovaujantis Lietuvos Respublikos vietos savivaldos įstatymo 6 straipsnio 16 dalimi, 16 straipsnio 4 dalimi, 50 straipsnio 3 dalimi, Teritorinio bendradarbiavimo projektų, teikiamų pagal Lietuvos kaimo plėtros 2014–2020 metų programos priemonės „LEADER“ veiklos sritį „VVG bendradarbiavimo projektų rengimas ir įgyvendinimas“ įgyvendinimo 2020 metais taisykles, patvirtintas Lietuvos Respublikos žemės ūkio ministro 2020 m. vasario 28 d. įsakymu Nr. 3D-137 „Dėl teritorinio bendradarbiavimo projektų, teikiamų pagal Lietuvos kaimo plėtros 2014–2020 metų programos priemonės „LEADER“ veiklos sritį „VVG bendradarbiavimo projektų rengimas ir įgyvendinimas“, įgyvendinimo 2020 metais taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“, atsižvelgiant į Dzūkijos kaimo plėtros partnerių asociacijos (Dzūkijos VVG) 2020-10-30 prašymą Nr. S-187 „Dėl lėšų skyrimo projektui“.

Šio sprendimo tikslas – pritarti Dzūkijos kaimo plėtros partnerių asociacijos (Dzūkijos VVG) teritorinio bendradarbiavimo projektui „LEADER idėjų tinklaveika“ ir numatyti 2020 m. Lazdijų rajono savivaldybės biudžete ne daugiau kaip 921,59 Eur projekto tinkamų finansuoti išlaidų.

Dzūkijos kaimo plėtros partnerių asociacija (Dzūkijos VVG) rengia teritorinio bendradarbiavimo projektą „LEADER idėjų tinklaveika“ Lietuvos kaimo plėtros 2014–2020 metų programos priemone „LEADER“ veiklos sritį „VVG bendradarbiavimo projektų rengimas ir įgyvendinimas“.

Didžiausia galima paramos suma projektui – 99 460,60 Eur, finansuojama iki 95 proc. visų tinkamų finansuoti išlaidų.

Numatoma projekto „LEADER idėjų tinklaveika“ vertė – 104 695,37 Eur (į šią sumą įskaitant PVM).

Dzūkijos VVG prašo Lazdijų rajono savivaldybės prisidėti prie projekto įgyvendinimo 5 proc. Lazdijų rajono savivaldybės kaimo plėtrai tenkančios projektų išlaidų dalies ir skirti 921,59 Eur projekto veikloms finansuoti.

Jeigu būtų skirtas finansavimas šiam projektui, planuojama, kad 2020­-2021metais bendradarbiaujant 4 vietos veiklos grupėms (Kauno rajono VVG, Dzūkijos VVG, Druskininkų VVG ir Panevėžio rajono VVG), bus organizuojamos veiklos (4 dienų mokymai „Idėjų generavimo specialistų rengimo dirbtuvės“; 5 dienų renginių ciklai „Idėjų laboratorija vietos gyventojams“; bendruomeninio verslo idėjų viešinimo internete platformos „Idėjų bankas“ sukūrimas ir t.t.), kurios skatins idėjų, gerinančių gyvenimą kaime, generavimą ir įgyvendinimą.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė